దసరా
దసరా పండుగ విజయదశమి నాడు జరుపుకోవడం జరుగుతుంది. తెలుగు వారు దసరాని పది రోజులు జరుపుకుంటారు. ముందు నవరాత్రులు దుర్గ పూజ ఉంటుంది. తెలంగాణాలో ఈ తొమ్మిది రోజులు అమావాస్య నుంచి నవమి వరకు బతుకమ్మ ఆడుతారు. తెలంగాణా పల్లెల్లో ప్రతి అమావాస్యకి స్త్రీలు పట్టు పీతాంబరాలు ధరించడం ఆనవాయితీ. విజయదశమి రోజున చరిత్ర ప్రకారం రాముడు రావణుని పై గెలిచిన సందర్భమే కాక పాండవులు వనవాసం వెళ్తూ జమ్మి చెట్టు పై తమ ఆయుధాలను తిరిగి తీసిన రోజు. ఈ సందర్భమున రావణ వధ, జమ్మి ఆకుల పూజా చేయటం రివాజు. జగన్మాత అయిన దుర్గా దేవి, మహిషాసురుడనే రాక్షసునితో 9 రాత్రులు యుద్ధము చేసి అతనిని వధించి జయాన్ని పొందిన సందర్భమున 10వ రోజు ప్రజలంతా సంతోషముతో పండగ జరుపుకున్నారు, అదే విజయదశమి. దేవీ పూజ ప్రాధాన్యత ఈశాన్య భారతదేశములో హెచ్చుగా ఉంటుంది.
సాతాపూర్ (పెద్దకొత్తపల్లి)
ఈ గ్రామంలో దసరా, దీపావళి, సంక్రాంతి, ఉగాది చాలా బాగా జరుపుకుంటారు. మొహరం పండగను (ఇక్కడి ప్రజలు పీర్ల పండగ అని పిలుస్తారు) చాలా బాగా జరుపుకుంటారు. దీనికి మహబూబ్ నగర్ జిల్లాలో ఒక ప్రత్యేకమైన స్థానం ఉంది. మరియు బోనాల పండగ కూడా బాగా జరుపుకుంటారు.
సంక్రాంతి పండగ రోజున గ్రామానికి సమీపంలో ఉన్న 2000 వేల మీటర్ల ఎత్తైన శికరం మీద నున్న శ్రీ రాముల వారి గుడికి వెల్లి మొక్కుని తీర్చుకుంటారు.. ఇది చాలా చూడదగిన ప్రదేశం.. మనిశన్న తరువాత ఒక్క సారైనా చూడవలసిన ప్రదేశం.సంక్రాంతి పండగ రోజున ఈ ఎత్తైన శికరం మీద ద్వీపాన్ని వెలిగిస్తారు. ఇది ఆ ప్రాంతం మొత్తం కనిపిస్తుంది.